Ässät (yhtye)

Ässät on oululainen tanssiyhtye. Yhtye perustettiin vuonna 1978. Yhtyeen nimi pohjautui jäsentensä sukunimien ensimmäiseen kirjaimeen. Jorma, Lauri ja Pentti Siltala sekä Esa Sihvola muodostivat ensimmäisen Ässät-kokoonpanon vuonna 1978.

Vuonna 1982 Pentti Siltala jäi pois veljesorkesterista, jolloin Jorma ja Lauri Siltala päättivät jatkaa kosketinsoittaja Rauno Pelkosen kanssa triona. Trio Ässät -nimellä yhtye julkaisi varsin pian ensimmäiset pitkäsoittonsa. Jorma Siltala ja Rauno Pelkonen vastasivat sävellys- ja sanoitustyöstä vuosien ajan.

Vuosien varrella Ässissä ovat soittaneet muun muassa puhallinsoittaja Ari-Pekka Laukka ja Jouko Perikangas, kosketinsoittajat Raimo Jokisalmi, Esko Pankarikangas, Jukka Kinnunen, Rauno Pelkonen Ari Kulju, Kari Värri ja Tuomas Kaikkonen, kitaristit Hannu Perätalo, Hannu Soini ja Petri Siltala. Basistina on toiminut muun muassa Esa Sihvola, Eki Anttila ja Hannu Soini.

1990-luvun loppupuolella Jorma ja Lauri Siltalan taustayhtyeenä toimi Timbarimba, jonka muodostivat basisti Ismo Irva, rumpali Timo Salmela ja hanuristi Ari Kulju. Kulju palasi Ässät-kuvioihin mukaan 2004 ja soitti Jorman ja Laurin kanssa aina helmikuuhun 2009, jolloin oululainen pitkänlinjan muusikko Kari Värri tuli kosketinsoittajaksi. Nykyisessä kokoonpanossa soittavat Lauri ”Lare” Siltala (rummut ja laulu), Pekka Peltola (koskettimet, hanuri ja laulu) sekä Sauli Virpi (basso, laulu).

Ässät julkaisi ensimmäisen studioäänitteensä ”Kahdestaan” vuonna 1985. Vuosien 1985–2010 aikana Ässät on julkaissut 7 pitkäsoittoa, yli 70 sävellystä, joista lähes kaikki ovat Jorma Siltalan käsialaa sekä sävellysten että sanoitusten osalta. Toinen merkittävä säveltäjä Ässät-historiassa on ollut Rauno Pelkonen. Niin ikään Toni Nygård on toiminut säveltäjänä Ässien levyillä.

Viime vuosina myös Lauri Siltalan poika Petri on osallistunut kappaleiden tekoon, esimerkiksi ”Yli siltojen” -kappale joka julkaistiin kahden raidan singlellä on kokonaan Petri Siltalan käsialaa. Myös sävellykset ”Ässä hihassa” ja ”Terve sinä tyttö” ovat Petrin tekemiä. Siltalakin on osallistunut viime aikoina Ässien tuotantoon kustantamalla edellä mainitut singlejulkaisut ja myös sanoittamalla kappaleen ”Terve sinä tyttö”. Siltala tuotti myös seuraavan singlen ``Onko pakko`` 2018, joka oli hieman erilaista Ässät musiikkia.

Ässien suurimpia hittejä on vuosien varrella ollut ”Punakenkäinen tyttö” yli 10 000 myydyllä levyllä. ”Ihanuuteni” -kappale nousi myös Youtuben kautta isoon suosioon ja on nykyään Ässien toivotuin kappale livekeikoilla, Suuria kappaleita ovat myös ”Syksy saapuu kuitenkin” ja vuoden 2010 Tätä Suomi tanssii -listaan pohjautuvan Kesähittiäänestyksen voittanut ”Sellaista kesää”.

Viime vuosina myös Chrisse Johansson, Jouni Hakanpää ja Jorma Toiviainen ovat sanoittaneet Ässät-musiikkia. Jorma Siltalan sävellyksiä on levyttäneet muun muassa Marita Taavitsainen, Lea Laven ja Juhamatti. Äänitteen Ässä hihassa on säveltänyt ja sovittanut Petri Siltala, sanoitus on Hannu Alaluusuan.
Singlejulkaisu "Kolme Ässää" on Jorma Siltalan Ässille tekemä niin sanottu 'Hallitushumppa' joka julkaistiin toukokuussa 2015 hallitusneuvottelujen yhteydessä kannustamaan Suomen hallitusta, samalla siinä kerrotaan myös itse orkesterista. Levyn tuotti Poptori -levy-yhtiö.

Viimeisimmät singlejulkaisut Ässille on tuottanut sanoittajavelho Reijo Päkkilä, jonka kynästä ovat lähtöisin singlet Sydämeni suklaa (2019), Eletään nyt (2020), Forever you (2020) ja viimeisin kahden biisin single, vuonna 2021 ilmestynyt Vena Amoris ja Kairan kyyneleet.

Ässät keikkailee ympäri Suomen, on esiintynyt lisäksi lukuisissa TV-ohjelmissa ja Ässien kappaleet soivat kotimaisilla radioasemilla. Ulkomailla Ässät on esiintynyt Kanadassa, Ruotsissa ja Espanjassa.

Ässät valittiin vuoden 2021 tanssittajaksi.

Kokoonpanot 

2009–2011

 Jorma ”Jore” Siltala – laulusolisti, basso, kontrabasso ja kitara
 Lauri ”Lare” Siltala – laulusolisti, rummut, lyömäsoittimet
 Kari Värri – laulusolisti, kosketinsoittimet

2012–

 Pekka Peltola – kosketinsoittimet, harmonikka, laulu
 Lauri Siltala – laulusolisti, rummut
 Petri Siltala – kitara, laulu

2014–
 Pekka Peltola – kosketinsoittimet, harmonikka, laulu
 Lauri Siltala – laulusolisti, rummut
 Eki Anttila – basso, viulu, laulu

2015–
 Pekka Peltola – kosketinsoittimet, harmonikka, laulu
 Lauri Siltala – laulusolisti, rummut
 Sauli Virpi – basso, laulu

2018–
Tuomo Naumanen – kosketinsoittimet, laulu
Lauri Siltala – laulusolisti, rummut 
Sauli Virpi – basso, laulu

Diskografia

Albumit 
 Kahdestaan (Ainoastaan C Kasetti) (1985)
 Kuuma yö (1988)
 Parempaa musiikkia (1990)
 Punakenkäinen tyttö (1993)
 Kuumaa huumaa (1996)
 Öinen matka (2001)
 20 Ässähittiä (kokoelma) (2001)
 Sellaiset siniset silmät (2003)
 Ja Suomi tanssii (2007)
 Heräävä rakkaus (2007)
 Ässät 20- Parasta (kokoelma) (2014)

Singlet 
 Hän yksin on (1985)
 Sä mikset tullutkaan? (1985)
 Olet mielessä mun (2007)
 Kesäloma (2007)
 Villit vattupensaat (2007)
 Jouluksi kotiin (2007)
 Kuuma yö (2008)
 Tee mulle niin (2009)
 Aamu iltaa viisaampi (2009)
 Da-da-dii (2009)
 Sellaista kesää (2010)
 Ässä hihassa (2012)
 Terve sinä tyttö (2013)
 Yli siltojen (2013)
 Kolme Ässää (2015)
Onko pakko (2018)
Sydämeni suklaa (2019)
Eletään nyt (2020)
Forever you (2020)
Vena Amoris/Kairan kyyneleet (2021)
Suomineito (2022)
Sä kaiken muuttaa voit (2022)

Lähteet

Aiheesta muualla 
 Ässien kotisivut
 

Suomalaiset iskelmäyhtyeet
Suomalaiset tanssiorkesterit